Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: szóló 1995. évi C. törvény szerint a vámvizsgálatnak — a
Paragraph Index: 174

12. § (1) bekezdését, ezáltal az Alkotmány 2. § (1) bekezdésében meghatározott jogállamiság és jogbiztonság követelményét. Teljes szöveg: 57. § (3) bek. OBH 10003/1997. II. A szakértői véleményekre alapozott döntést az országgyűlési biztosok nem vizsgálhatják felül. Ha ezek elfogadása során nem merül fel a mérlegelési jogkör korlátainak átlépése, akkor az Alkotmány 57. § (1) bekezdésében biztosított tisztességes eljáráshoz való joggal összefüggésben nem állapítható meg visszásság. II. A halál okát és bekövetkeztének módját az államigazgatási eljárás során kirendelt orvos- és fegyverszakértő állapította meg, a rendőrség egyéb eljárási cselekményei részben a szakértők vizsgálatának biztosítását, részben a cselekmény pontos körülményeinek rögzítését szolgálták. A hatósági eljárásokban szakértő igénybevételére akkor kerül sor, ha a bizonyítandó tény megállapításához vagy megítéléséhez különleges szakértelem szükséges. Ezzel a különleges szakértelemmel az országgyűlési biztos — az ügyben eljárt hatóságokhoz hasonlóan — nem rendelkezik, ezért a szakértők megállapítását nem bírálhatta felül. Mivel a szakértők véleményének nem mondtak ellent az egyéb felmerült tények, nincs ok vitatni a rendőrségnek azt a döntését sem, hogy a véleményeket elfogadta. A részletesen indokolt és szakértői véleményekre támaszkodó határozatokkal összefüggésben tehát nem merült fel a mérlegelési jogkör alkotmányos határainak túllépése, ebben a vonatkozásban tehát alkotmányos joggal kapcsolatos visszásság nem volt megállapítható. Teljes szöveg: 54. § OBH 10038/1997. A rendőrség — saját érdemi intézkedéseinek pótlására — nem háríthatja át a lakosságra vagy annak öntevékeny szervezeteire a törvényben meghatározott feladatainak végrehajtását, mert ez veszélyezteti a helyi lakosság alkotmányos jogait a magántulajdonhoz és a személyi biztonság védelméhez, és ezzel alkotmányos visszásságot okoz. A Blikk c. újság hírt adott arról, hogy Átány község lakosai beadvánnyal fordultak a belügyminiszterhez a községben uralkodó rossz közbiztonsági helyzet miatt. A beadványt végül a helyi rendőrkapitányság vezetője kapta meg intézkedésre, aki az újságcikk szerint többé-kevésbé maga is érintett a felpanaszolt tényállásban. Az állampolgári jogok országgyűlési biztosa hivatalból vizsgálatot rendelt el. Ennek során tájékoztatást kért a Heves Megyei Rendőr-főkapitányság vezetőjétől. Az állampolgári jogok országgyűlési biztosa megállapította, hogy a község közbiztonsága rossz. Az idős emberek állandó fenyegetettségben élnek. Körzeti megbízott nincs a faluban. Az utóbbi 8 hónapban 27 betöréses lopás történt, ebből 26-nak az elkövetőjét nem sikerült felderíteni. A lopás vétsége miatt elrendelt 18 nyomozás mindegyike eredménytelen volt. Növekedett az erőszakos, garázda jellegű cselekmények elkövetése. A körzeti megbízotti állást megpályáztatták, két jelentkező volt, de végül nem jöttek el a községbe. A jogsértések felderítését nehezíti, hogy az emberek félnek, nem mernek tanúskodni. A képviselők véleménye szerint csak a folyamatos rendőri jelenlét alkalmas a helyzet megoldására. A korábbi polgárőrség tagjai lemorzsolódtak. A Bűnmegelőzési Alapítvány megalakult, de a rendőri feladatokat nem tudják átvállalni. A vizsgálat megállapította, hogy a Hevesi Rendőrkapitányság eddigi intézkedései nem elegendőek ahhoz, hogy Átány község közbiztonságát javítsák vagy az ország hasonló jellegű területeinek közbiztonsági helyzetéhez közelítsék. Az érdemi intézkedések elhúzódása közvetlenül veszélyezteti a helyi lakosság alkotmányos jogait a magántulajdonhoz és a személyi biztonság védelméhez, és ezzel alkotmányos visszásságot okoz. Az állampolgári jogok országgyűlési biztosa ajánlotta a Heves megyei rendőrfőkapitánynak, hogy hatáskörében eljárva tegye meg a szükséges intézkedéseket Átány község közbiztonsági helyzetének rendezéséhez. Az ajánlást a főkapitány elfogadta. A főkapitányság bűnügyi és közbiztonsági igazgatói, továbbá a kapitányság intézkedési terveket készítettek a fokozott rendőri ellenőrzés megoldására. A körzeti megbízotti állás betöltéséig vezényléssel biztosítják a rendőri jelenlétet. OBH 10326/1997. I. Az Alkotmány 57. § (1) bekezdésében biztosított tisztességes eljáráshoz való jog nem értelmezhető akként, mintha az csak a bíróságokkal szemben állna fenn. A baleset helyszínére érkező rendőr és a baleset érintettjének ismeretsége nem okoz elfogultságot, így nem érinti a tisztességes eljáráshoz való jogot, ha a hatóság szabálysértési eljárást folytató tagjával szemben nem áll fenn elfogultság, és a döntés nem kizárólag a helyszíni vizsgálat észlelésén alapul. 1999/79/II. szám II. A szabálysértési eljárás terheltje által előállított tanú kihallgatásának elutasítása törvényi alap és ésszerű indok nélkül visszásságot okoz a tisztességes eljáráshoz, illetve az Alkotmány 57. §

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes